[{"text_idx": "#000000", "text": "Multaj eventoj okazis dum tiu c\u0302i renkontig\u0302o, inkluzive de jarfina festo, koncertoj, festoj kaj konferencoj. Ankau\u0306 ekskursoj ne mankis, kiel tiuj al Oranienburg kaj Berlino."}, {"text_idx": "#000002", "text": "Raportu ilian sperton donante pli da informoj sube. Bonan legadon!"}, {"text_idx": "#000003", "text": "JES, bunta kaj ric\u0302a semajno, kun c\u0302ia tipoj de agadoj, je c\u0302iuj horoj de la tago. La tago, g\u0302uste ni parolu pri g\u0302i, c\u0302ar la taga programo estis almenau\u0306 same interesa kaj varia kiel sia malhela analogo : la nokto. La aktivaj\u0302oj kutime komencig\u0302is je la 9:15 kaj poste dau\u0306ris dum la tuta tago g\u0302is la vespero: prelegoj, atelieroj, debatoj, eksteraj agadoj, filmprojekcioj, muzikaj kaj danclecionoj... Vere estis io por c\u0302iuj gustoj, kaj ec\u0302 estis ofte malfacile por mi elekti inter c\u0302iuj agadoj."}, {"text_idx": "#000004", "text": "En la kultura flanko, ekzemple, mi havis la plezuron partopreni en teatra malkovra enkonduko, kaj ankau\u0306 en la unua el serio de improvizaj teatraj atelieroj (gvidataj de Brandon Sowers), kies plej konsekvenculoj prezentis etan spektaklon dum la Internacia Vespero."}, {"text_idx": "#000006", "text": "Ankau\u0306 la muzikarto estis bone reprezentita (kaj ne nur kun pluraj koncertoj c\u0302iunokte!), c\u0302ar la muzikistoj inter ni, inkluzive de kelkaj koncertistoj, kiel membroj de Kajto kaj J\u0302eLe, havis la s\u0302ancon partopreni atelieron, organizitan de Tomio el La Perdita Generacio, kaj lernu ludi kelkajn kantojn de tiu fama bando. Kaj tio estas sen forgesi la JES-orkestreto, gvidata de Gavan Fantom, kiu ofertis al muzikistoj de c\u0302iuj niveloj la s\u0302ancon ludi kune en diversaj stiloj."}, {"text_idx": "#000008", "text": "La JES-orkestreto praktikas (Bildo: Sx D)"}, {"text_idx": "#000009", "text": "Por muzikamantoj, kiuj ne scipovas ludi instrumentojn, estis ankau\u0306 la ebleco almenau\u0306 lerni danci. Ide\u0301al Gabalda proponis plurajn folklorajn dancojn. Ili aspektas tre simplaj, sed ne estis, kredu min! Sed kredu min precipe kiam mi diras, ke ni multe amuzig\u0302is, kaj almenau\u0306 iom ekzercig\u0302is por la folka balo kun Kajto, dum la Silvestra vespero."}, {"text_idx": "#000010", "text": "Fizikaj aktivadoj okazis ankau\u0306 ekstere, meze de la naturo, kiel geokas\u0302umada ekskurso (kiu, mi konfesas, ig\u0302is simpla arbara promenado por multaj el ni) au\u0306 la fama novjara nag\u0302ado, en la apuda lago. Ec\u0302 se mi ne vere dormis dum c\u0302i tiu silvestra nokto, mi povas certigi vin, ke g\u0302i bone vekas vin!"}, {"text_idx": "#000011", "text": "\u201cTrezoro\u201d trovig\u0302ita (Bildo: Dawid K)"}, {"text_idx": "#000013", "text": "Kaj ankorau\u0306 alia (Bildo: Snehaja)"}, {"text_idx": "#000014", "text": "Arbara promenado (geokas\u0302umado sed ne nur)"}, {"text_idx": "#000015", "text": "Kompreneble, mi devas ankau\u0306 mencii la multnombrajn prelegojn. Prezentoj, de TEJO ekzemple, au\u0306 (de aspektoj de) la itala kulturo. (La senvorta komunikado de italoj, la grandaj gastronomiaj diferencoj lau\u0306 la regionoj, informoj pri la IJK 2023) Prezento pri Dreg-arto de Demlin (sekvita de praktikaj atelieroj kaj vespera prezentado), pri karavanoj de BEMI, pri la rilato inter la usona Esperanto-movado kaj sciencfikcio de la 1940-aj jaroj. Konferenco gvidata de Brandon Sowers kaj kiun mi persone trovis ege interesa."}, {"text_idx": "#000018", "text": "Prezento pri la antikva egipta lingvo, mallonga kurso por lerni la ukrainan cirilan alfabeton, au\u0306 enkonduko al fonetiko, estis multe por lerni kaj malkovri!"}, {"text_idx": "#000019", "text": "Ankorau\u0306 okazis debatoj kaj diskutrondoj, ekzemple, pri la dang\u0302ero de maltoleremo kaj ekstremdekstraj movadoj, au\u0306 grupaj pripensoj pri kiel efike antau\u0306enigi la Esperanto-movadon hodiau\u0306."}, {"text_idx": "#000020", "text": "Fine, estis la eblo ripozi (au\u0306 ne) posttagmeze kun la spektado de filmo, tradukita au\u0306 subtekstigita al Esperanto. Estis ofertata vasta elekto de filmoj de diversaj g\u0302enroj, naciecoj kaj epokoj (kaj kvalitoj...): de la dokumenta animacia filmo Pino: Hazarda vivo de anarkiisto (Pino: Vita accidentale di un anarchico, Claudia Cipriani) g\u0302is \u2018\u2019la plej bona malbona filmo\u2019\u2019 La c\u0302ambro ( The Room, Tommy Wiseau) pasante tra la muzikalo June kaj Kune..."}, {"text_idx": "#000023", "text": "Kaj kun c\u0302io tio, kaj multe pli!, ni ankorau\u0306 trovis tempon renkonti unu la alian, ludi, kaj simple amuzig\u0302i, sen neniam enuig\u0302i!"}, {"text_idx": "#000024", "text": "Plena programo... (Bildo: Andre\u0301 Mu\u0308ller)"}, {"text_idx": "#000025", "text": "...sed ankorau\u0306 tempo por simple amuzig\u0302i (Bildo: Daniela)"}, {"text_idx": "#000026", "text": "Unu el la tagoj de tiu c\u0302i festivalo estis rezervita nur por ekskursoj kaj ni kvar elektis iri aventuron kaj viziti Berlinon."}, {"text_idx": "#000027", "text": "Do ni prenis kun aliaj partoprenantoj la buson kaj la regionan trajnon antau\u0306 ol atingi la Brandenburgan Pordegon. G\u0302uste antau\u0306 c\u0302i tiu monumento ni faris nian unuan halton. Unu el la partoprenantoj volonte ig\u0302is nia c\u0302ic\u0302erono kaj refres\u0302igis nian memoron pri la situacio de Berlino komence de la Malvarma Milito."}, {"text_idx": "#000028", "text": "Ni tiam dau\u0306rigis nian vojag\u0302on piede."}, {"text_idx": "#000029", "text": "Kompreneble, ni pasis antau\u0306 la Bundestag, la malsupra c\u0302ambro de la germana parlamento, c\u0302ar g\u0302i estas ideale situanta rilate al la Brandenburga Pordego. Ni provis viziti g\u0302in, vane c\u0302ar estus necese rezervi. Do ni dau\u0306rigis nian promenadon tra Berlino, al Alexanderplatz kiu estis nia fina celo."}, {"text_idx": "#000030", "text": "Survoje, ni preterpasis Unter den linden (la Elizeaj kampoj de Berlino) apud la aleo kiu kunigas c\u0302iujn historiajn muzeojn kaj la muzeoplaco. En c\u0302i tiu sama strato, ni vidis ankau\u0306 la nacian operejon."}, {"text_idx": "#000031", "text": "Posttagmeze, ni iris vidi sekcion de la Berlina muro, nun perceptita kiel artaj\u0302o c\u0302ar g\u0302i estas tute pentrita. Tiu c\u0302i angulo de Berlino estas aparte turisma kaj ni promenis lau\u0306 la muro g\u0302is ni atingis la Berlin-Orientan stacidomon, kie ni denove prenis la trajnon."}, {"text_idx": "#000032", "text": "Kiam ni alvenis en Oranienbourg, ni c\u0302iuj iris trinki en kafejon atendante la lastan au\u0306tobuson, kiu rekondukos nin al la JES-ejo Lowenberg."}, {"text_idx": "#000033", "text": "Fine, ni dividos kun vi nian g\u0302eneralan senton pri c\u0302i tiu urbo. La urbo estas trempita en historio kaj ofertas vastan elekton de kulturaj ekskursoj. Krome, la nokta vivo devas esti aparte ric\u0302a tie. Ne estas dubo pri tio. Aliflanke, c\u0302iuj el ni kvar estis pli skeptikaj pri la arkitekturo. Proporcie al la grandeco de la grandurbo, ekzistas tre malmultaj konstruaj\u0302oj de antau\u0306 la 1950-aj jaroj."}, {"text_idx": "#000034", "text": "Se, kiam vi malkovras metropolon, estas postmilitaj konstruaj\u0302oj, kiujn vi serc\u0302as, tiam vi estos en la paradizo en Berlino. Aliflanke, se vi havas guston por ajna tipo de pli frua arkitekturo, tiam ne Berlinon ni rekomendus vin viziti unue."}, {"text_idx": "#000035", "text": "Nun dependas de vi formi vian propran opinion kaj la plej bona afero estus pasigi kelkajn tagojn en Berlino!"}, {"text_idx": "#000036", "text": "Ric\u0302a vespera programo. Okazis multe da koncerto, inters\u0302ang\u0302o, spektaklo, diskuto... kaj mang\u0302aj\u0302o."}, {"text_idx": "#000037", "text": "Unua vespero: renkontig\u0302o inter c\u0302iuj partoprenantojLa unua vespero permesis al kelkaj revidi unu la aliajn, kaj al aliaj renkontig\u0302i. Sufic\u0302e mojosa momento de konversacio. Niaflanke ni faris longan vojag\u0302on kaj alvenis malfrue, do ni restis nur malmulte da tempo."}, {"text_idx": "#000038", "text": "Post belaj tagoj, ni povis g\u0302ui plurajn koncertojn organizitajn vespere: LPG, Jonny M sed ankau\u0306 Gijom, Kajto. Multe da dancado, g\u0302ojo kaj kantado tiujn vesperojn (kiel c\u0302iuvespere)."}, {"text_idx": "#000039", "text": "Unu vespero estis dedic\u0302ita al la \u201cTrinkomang\u0302onokto\u201c. C\u0302iu persono povis reprezenti sian landon prezentante mang\u0302aj\u0302ojn au\u0306 trinkaj\u0302ojn el sia lando. Alia s\u0302anco por kunhavi kaj lerni. Ni bone mang\u0302is kaj bone trinkis. Estis tre rekompenca vespero."}, {"text_idx": "#000040", "text": "La lasta vespero estis rezervita por \u201cInternacia vespero\u201c. Multaj kantis kantojn el sia lando."}, {"text_idx": "#000041", "text": "Paralele al la granda salono estis pli malgranda salono: la \u201cGufujo\u201c. Ludoj, malgranda koncerto, prezentado kaj diskuto gastis en c\u0302i tiu c\u0302ambro."}, {"text_idx": "#000042", "text": "C\u0302io tio por diri, ke tiu vespera programo bazig\u0302is sur inters\u0302ang\u0302o. Ni lernis multon, renkontis multajn homojn kaj ni antau\u0306g\u0302ojas la venontan renkontig\u0302on!"}, {"text_idx": "#000043", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000044", "text": "Oui, ajoutez-moi a\u0300 votre liste de diffusion."}, {"text_idx": "#000046", "text": "Please leave this field emptyCourriel *\nFre\u0301quence * Une fois par semaine Une fois par mois\nVe\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}, {"text_idx": "#000047", "text": "Ve\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}]